Here is a page extracted from Wikipedia that may contain CSS, HTML, and a lot of unformatted text.

Title: Siemens AG
Content: Siemens AG (pronunciato en alemán /ˈziːməns/) ye una interpresa multinacional d'orichen alemán, adedicata a las telecomunicacions, transporte, medicina, financiamiento, enerchía, y a la iluminación a traviés d'a marca Osram, entre atras arias d'a incheniería. As suyas seus centrals se troban en Múnich, Erlangen y Berlín.

Historia 

A interpresa fue fundata o 12 d'octubre de 1847 en un piso interior d'a carrera Schöneberg n º 19, en Berlín, por Werner von Siemens y Johann Georg Halske, con o nombre de Telegraphe-Bauanstalt von Siemens & Halske, a partir de 1897, Siemens & Halske AG. En zaguerías d'o sieglo XIX prencipió a construyir-se Siemensstadt en Berlín, un barrio residencial y industrial que aculliba a os suyos empleatos. En 1903, se fundó Siemens-Schuckertwerke. En 1919 se fundó Osram GmbH, Siemens & Halske y tres grupos alemans facioron ista acción (entre ells AEG). As accions de Osram son 100% de Siemens AG en l'actualitat. En 1932 se fundó Siemens-Reiniger-Werke AG, ta adedicar-se a la medicina.

A interpresa sobrevivió a las dos guerras mundials, a primera gracias a l'acción d'o tercer fillo de Werner von Siemens, Carl Friedrich.

A partir de 1966 se conoixe como Siemens AG, que estió a unión de Siemens & Halske, Siemens-Reiniger-Werke y Siemens-Schuckertwerke. Ista unión se fació quan yera president Ernst von Siemens, nieto de Werner.

Presencia en Aragón 
Siemens tenió en Zaragoza, en Malpica, una fabrica de telecomunicacions mientres 35 anyos dica l'anyo 2007 quan habió de zarrar por a crisi, forachitando a 310 treballadors.

D'atra man en a factoría d'o grupo BSH en Montanyana se fabrican electrodomesticos d'a marca Siemens.

Referencias

Vinclos externos 
  Pachina oficial en Espanya

Interpresas d'Alemanya